Jennifer Connelly

**Jennifer Lynn Connelly** (lahir Disember 12, 1970) ialah seorang pelakon Amerika Syarikat yang memulakan kariernya sebagai model kanak-kanak. Beliau muncul dalam iklan majalah, surat khabar dan televisyen sebelum membuat peranan lakonan pertamanya dalam filem jenayah 1984, *[[Once Upon a Time in America]]*. Connelly terus menjadi model dan berlakon, membintangi filem-filem seperti *[[Labyrinth (filem)|Labyrinth]]*, *[[Career Opportunities (filem)|Career Opportunities]]* dan *[[The Rocketeer (filem)|The Rocketeer]]*. Beliau mendapat pujian meluas untuk peranannya dalam filem sains fiksyen 1998, *[[Dark City (filem 1998)|Dark City]]* dan filem 2000, *[[Requiem for a Dream]]*.

Pada tahun 2002, Connelly memenangi Anugerah Akademi, Anugerah Golden Globe dan Anugerah BAFTA untuk perananya sebagai Alicia Nash dalam filem 2001, *[[A Beautiful Mind (filem)|A Beautiful Mind]]*. Filem-filem seterusnya termasuk *[[Hulk (filem)|Hulk]]*, *[[Dark Water (filem 2005)|Dark Water]]*, *[[Blood Diamond (filem)|Blood Diamond]]*, *[[The Day the Earth Stood Still (filem 2008)|The Day the Earth Stood Still]]*, *[[He's Just Not That into You (filem)|He's Just Not That into You]]* dan *[[Creation (filem 2009)|Creation]]*.

## Kehidupan awal
Connelly dilahirkan di Cairo, New York. Beliau merupakan anak perempuan kepada Ilene dan Gerard Karl Connelly (1941–2008). Bapanya berketurunan Ireland dan Norway manakala ibunya berketurunan Yahudi. Connelly dibesarkan di Brooklyn Heights dimana beliau menghadiri Saint Ann's, sebuah sekolah swasta khusus dalam seni. Bapanya mengalami asma jadi keluarga mereka berpindah ke Woodstock, New York pada tahun 1976 untuk mengelakkan kabut di bandar. Empat tahun kemudian, keluarganya kembali ke Brooklyn Heights dan Connelly kembali belajar di Saint Ann's.

## Karier
### Awal karier
Connelly dipilih sebagai peranan sokongan dalam filem 1984, *[[Once Upon a Time in America]]*. Semasa menjalani pengambaran *Once Upon a Time in America*, Connelly membuat penampilan televisyen pertamanya dalam episod "Stranger in Town" siri British, *[[Tales of the Unexpected (siri TV)|Tales of the Unexpected]]*.

Peranan utama pertamanya adalam dalam filem 1985, *[[Phenomena (filem)|Phenomena]]*. Beliau kemudiannya mempunyai peranan utama dalam *[[Seven Minutes in Heaven (filem)|Seven Minutes in Heaven]]*, ditayangkan pada tahun yang sama.

### 1980an–1990an
Connelly mula dikenali ramai menerusi filem 1986, *[[Labyrinth (filem)|Labyrinth]]* dimana beliau melakonkan watak Sarah. Dua tahun kemudian, beliau membintangi sebagai pelajar balet dalam filem Itali, *[[Étoile (filem)|Étoile]]*, dan berlakon sebagai pelajar kolej, Gabby dalam *[[Some Girls (filem)|Some Girls]]*. Pada tahun 1990, Dennis Hopper mengarahkan *[[The Hot Spot]]* dimana Connelly melakonkan watak Gloria Harper. Filem ini gagal mencapai kejayaan di box office tetapi lakonan Connelly dipuji.

Filem Connelly seterusnya merupakan filem romantik komedi 1991, *[[Career Opportunities (filem)|Career Opportunities]]*, membintangi bersama Frank Whaley. Filem Disney, *[[The Rocketeer (filem)|The Rocketeer]]* (1991) menyusul selepas itu. Beliau melakonkan watak Jenny Blake. Beliau muncul bersama Jason Priestley dalam video muzik Roy Orbison, "I Drove All Night" pada tahun berikutnya.

Connelly kemudiannya muncul dalam *[[Of Love and Shadows]]*, sebuah filem Argentina-Amerika Syarikat 1994 ditulis dan diarahkan oleh Betty Kaplan serta dibintangi Antonio Banderas. Pada tahun 1995, pengarah, John Singleton memilih Connelly untuk watak pelajar kolej lesbian dalam *[[Higher Learning]]*. Beliau kemudiannya muncul dalam filem 1996, *Far Harbor* sebagai Elie. Ia disusuli dengan filem thriller, *[[Mulholland Falls]]*.

Beliau mula muncul dalam filem bajet rendah seperti filem 1997, *[[Inventing the Abbotts]]* dimana beliau berlakon sebagai Eleanor. Penampilan seterusnya adalah dalam filem sains fiksyen 1998, *[[Dark City (filem 1998)|Dark City]]* juga dibintangi Rufus Sewell, William Hurt, Ian Richardson dan Kiefer Sutherland. Connelly melakonkan watak Emma. 

### Awal 2000an
Pada tahun 2001, Connelly mempunyai peranan dalam *[[Pollock (filem)|Pollock]]* sebagai Ruth Kligman. Pada tahun 2000, beliau muncul dalam *[[Requiem for a Dream]]*, diarahkan oleh Darren Aronofsky dan berdasarkan novel dengan tajuk yang sama oleh Hubert Selby, Jr. Connelly melakonkan watak Marion Silver. 

Beliau muncul sebagai Catherine Miller dalam drama bersiri *[[Fox Broadcasting Company|FOX]]*, *[[The $treet]]*. Juga pada tahun 2000, beliau muncul dalam *[[Waking the Dead (filem)|Waking the Dead]]*, sebuah filem berdasarkan novel 1986 dengan tajuk yang sama, melakonkan watak Sarah Williams. 

Beliau mempunyai peranan dalam filem 2001, *[[A Beautiful Mind (filem)|A Beautiful Mind]]* sebagai Alicia Nash. Filem ini mencapai kejayaan kritis dan komersial, mengutip US$313&nbsp;juta di seluruh dunia. Beliau melakonkan watak Betty Ross dalam filem Hulk. Ia disusuli dengan *[[House of Sand and Fog (filem)|House of Sand and Fog]]*. Beliau melakonkan watak Kathy Nicolo. 

### 2005–sekarang

Selepas dua tahun tidak muncul dalam filem, Connelly kembali dalam filem seram 2005, *[[Dark Water (filem 2005)|Dark Water]]* berdasarkan filem Jepun 2002 dengan tajuk yang sama. Beliau melakonkan watak Dahlia. 

Beliau melakonkan watak Kathy Adamson dalam Little Children bersama Kate Winslet. Connelly membintangi *[[Blood Diamond (filem)|Blood Diamond]]* bertentangan Leonardo DiCaprio dimana beliau melakonkan watak Maddy Bowen. Penampilan beliau seterusnya adalah sebagai Grace dalam *[[Reservation Road]]* bersama Joaquin Phoenix dan Mark Ruffalo. 

Connelly melakonkn watak Helen Benson dalam The Day the Earth Stood Still. Ini disusuli dengan peranan dalam filem romantik komedi 2009, *[[He's Just Not That Into You (filem)|He's Just Not That Into You]]* yang juga dibintangi Jennifer Aniston dan Ginnifer Goodwin. Pada tahun 2009, beliau muncul dalam *[[Creation (filem 2009)|Creation]]* sebagai Emma Darwin.
Beliau kemudiannya menyuarakan watak "7" dalam filem animasi, *[[9 (filem animasi 2009)|9]]*.

Beliau muncul dalam *[[Virginia (filem 2010)|Virginia]]* yang dibuka pada September 15, 2010 di Festival Filem Antarabangsa Toronto. Dua tahun kemudian, ia telah diumumkan bahawa filem ini akan menerima tayangan teater terhad pada bulan Mei 2012. Connelly melakonkan watak Virginia. 

Pada tahun 2011, Connelly membintangi filem komedi, *[[The Dilemma (filem)|The Dilemma]]* bersama Vince Vaughn. Projek beliau yang seterusnya adalah *[[Salvation Boulevard]]*, dibuka semasa Festival Filem Sundance 2011. Connelly melakonkan watak Gwen. Beliau kemudiannya membintangi bersama Greg Kinnear dalam *[[Stuck in Love]]*. Filem ini dibuka semasa Festival Filem Antarabangsa Toronto 2012.

Pada bulan Ogos 2013, ia telah diumumkan bahawa Connelly telah dipilih oleh suaminya, Paul Bettany untuk filem arahan sulungnya, *Shelter*. Connelly mempunyai peranan dalam filem 2014, Winter's Tale serta membintangi *[[Aloft (filem)|Cry/Fly]]*.

Beliau melakonkan watak Naameh dalam filem 2014, *[[Noah (filem 2014)|Noah]]*. 

## Kehidupan peribadi
Semasa menjalani pengambaran *The Rocketeer*, beliau mula mempunyai hubungan dengan Billy Campbell. Mereka berpisah pada tahun 1996. Anak pertamany, Kai, dilairkan pada tahun 1997 dari hubungannya bersama jurugambar, David Dugan.

Pada Januari 1, 2003, beliau berkahwin dengan pelakon, Paul Bettany di Scotland. Anak pertama mereka, Stellan, dilahirkan pada tahun yang sama. Beliau melahirkan anak ketiganya, Agnes Lark pada Mei 31, 2011 di Bandar Raya New York.

## Filemografi
### Filem

### Televisyen

## Rujukan

## Pautan luar

*